4. ΙΔΙΩΤΙΚΟΣ ΑΤΟΜΙΚΟΣ ΟΠΛΙΣΜΟΣ Οι εξωτερικοί φρουροί επιτρέπεται να κατέχουν και να φέρουν ιδιωτικό ατομικό οπλισμό σύμφωνα με τις διατάξεις του άρθρου 50 παρ. 4, 5 και 6 του ν. 2721/1999, όπως προστέθηκαν με το άρθρο 2 του ν. 3388/2005 και τις κατ’ εξουσιοδότηση αυτού κανονιστικές διατάξεις και Υπουργικές αποφάσεις. 5. ΑΝΑΡΤΗΣΗ – ΜΕΤΑΦΟΡΑ ΑΤΟΜΙΚΟΥ ΟΠΛΙΣΜΟΥ Το πιστόλι αναρτάται στο δεξιό μέρος του σώματος. Κατ’ εξαίρεση για τους αριστερόχειρες επιτρέπεται η ανάρτηση στο αριστερό μέρος του σώματος. Ο οπλισμός αυτός τίθεται μέσα σε θήκη, που αναρτάται από το ζωστήρα, κοντά και πίσω από το άνοιγμα του θυλακίου της περισκελίδας. Ο φρουρός μεταφέρει το όπλο του αφανώς, όταν είναι με πολιτική περιβολή. Σελ. 688,60 Τεύχος      Σελ.     6. ΕΠΙΘΕΩΡΗΣΗ – ΑΠΟΘΗΚΕΥΣΗ – ΣΥΝΤΗΡΗΣΗ ΔΗΜΟΣΙΟΥ ΟΠΛΙΣΜΟΥ - Οι Διοικητές των Υπηρεσιών Εξωτερικής Φρούρησης ενεργούν τακτικά ή εκτάκτως, είτε αυτοπροσώπως είτε με εξουσιοδοτημένο βαθμοφόρο, επιθεώρηση του υπηρεσιακού οπλισμού και εξοπλισμού εν γένει, προς διαπίστωση της καλής κατάστασης και λειτουργίας του, καθώς και της ασφαλούς φύλαξης. Επίσης, μεριμνούν για την αποκατάσταση κάθε βλάβης και αντικατάσταση αχρήστων και αναλωθέντων πυρομαχικών και λαμβάνουν όλα τα προβλεπόμενα κατά των υπαιτίων μέτρα. - Οι υπεύθυνοι για τον καθαρισμό, συντήρηση και αποθήκευση του οπλισμού, εξοπλισμού και πυρομαχικών, ορίζονται με διαταγή του Διοικητή της υπηρεσίας. 7. ΦΥΛΑΞΗ ΟΠΛΙΣΜΟΥ – ΜΕΤΡΑ ΑΣΦΑΛΕΙΑΣ - Ο οπλισμός και εξοπλισμός φυλάσσεται σε ειδικούς χώρους αυξημένης ασφάλειας της Υπηρεσίας Εξωτερικής Φρούρησης. - Ο στατικός οπλισμός και τα παρελκόμενα παραλαμβάνονται και παραδίδονται αφού βεβαιωθεί η καλή κατάστασή τους από τους χρήστες. - Ο ατομικός δημόσιος και ιδιωτικός οπλισμός φυλάσσεται με ευθύνη του υπαλλήλου στην οικία του, εντός χρηματοκιβωτίου, κενού φυσιγγίων. - Επιβάλλεται ιδιαίτερη προσοχή και επιμέλεια ώστε να μη χρησιμοποιείται ο οπλισμός από άλλο πρόσωπο. 6.Ι.θ.23 Σωφρονιστικός Κώδικας - Τα όπλα τοποθετούνται, εκτός από τα πιστόλια, σε οπλοβαστούς με αριθμημένες θέσεις και φυλάσσονται σε ειδικούς χώρους, πάντοτε κενά φυσιγγίων. - Απαγορεύεται να εξάγεται χωρίς σοβαρό λόγο το πιστόλι από τη θήκη ή να αφήνεται εκτεθειμένο. - Λαμβάνεται μέριμνα ώστε πάντοτε η θαλάμη του όπλου να είναι κενή φυσιγγίων, εκτός εάν οι περιστάσεις επιβάλλουν το αντίθετο ή έχει δοθεί διαφορετική εντολή. 8. ΑΠΩΛΕΙΑ – ΚΛΟΠΗ ΟΠΛΩΝ Σε περίπτωση απώλειας ή κλοπής του οπλισμού του, ο φρουρός οφείλει να το γνωστοποιεί αμέσως στην υπηρεσία του και στην αρμόδια αστυνομική αρχή. Ο Διοικητής το αναφέρει στο Διευθυντή του Καταστήματος Κράτησης και στο Διευθυντή της Υπηρεσίας Εξωτερικής Φρούρησης, κινείται δε αμέσως η διαδικασία προς αναζήτησή του και εξακρίβωση των συνθηκών απώλειας ή κλοπής. Διενεργείται διοικητική έρευνα κατά τα ισχύοντα, προς καταλογισμό ευθυνών. Άρθρο 20 1. ΕΞΟΠΛΙΣΜΟΣ – ΔΗΜΟΣΙΑ ΥΛΙΚΑ - Στους εξωτερικούς φρουρούς παρέχονται κατά την εκτέλεση και για τις ανάγκες της υπηρεσίας:  α) αστυνομική ράβδος,  β) ραδιοτηλέφωνο,  γ) αλεξίσφαιρο γιλέκο,  δ) χειροπέδες,  ε) φακός,  στ) προσωπίδα και  ζ) χημικά μέσα. - Σε περιόδους εκτάκτων μέτρων ασφαλείας, μπορεί να καθορισθεί πρόσθετος εξοπλισμός, με διαταγή του Διευθυντή της Δ.Υ.Ε.Φ.Κ.Κ. - Προμήθεια και εφοδιασμός των παραπάνω υλικών γίνεται σύμφωνα με το άρθρο 19 παρ. 2 του παρόντος.